[ca] Antecedents. La rehabilitació respiratòria (RR) és un component central del tractament de persones amb malaltia pulmonar obstructiva crònica (MPOC). Tanmateix, falta evidència per determinar les característiques òptimes dels programes per tal que siguin efectius i que els beneficis aconseguits no disminueixin durant els mesos següents. Els programes comunitaris de RR podrien ser una alternativa segura i eficaç a les intervencions habituals en àmbit hospitalari. Objectius. Determinar l'eficàcia d'un programa comunitari de RR basada en l'activitat física per millorar i mantenir el nivell d'activitat física i la qualitat de vida (QdV) i disminuir les readmissions per exacerbacions de la malaltia en persones amb MPOC. Mètodes i anàlisi. Aquest assaig clínic aleatoritzat multicèntric i de cegament simple compara un programa comunitari de RR (intervenció) amb un programa hospitalari de les mateixes característiques. Es reclutaran 106 participants amb MPOC. Les persones assignades al grup d'intervenció participaran en sessions grupals d'activitat física durant 8 setmanes i hauran de continuar el programa de manera autònoma fins als 12 mesos. Les mesures de resultat, que inclouen capacitat física, QdV i ús del sistema sanitari, seran analitzades d'acord amb el principi d'intenció de tractar. Ètica i disseminació. Aquest estudi compleix les legislacions espanyola i europea vigents aplicables a investigacions mèdiques en éssers humans. Els resultats es disseminaran en publicacions especialitzades, conferències i altres actes d'interès. Conclusions. Les principals limitacions de l'estudi són la dificultat per controlar variables estranyes i la impossibilitat de cegar participants ni professionals. No obstant això, els programes comunitaris de RR podrien fer-la més accessible i contribuir als components psicològic i social de la salut per assegurar canvis perdurables en l'estil de vida.

[en] Background. Pulmonary rehabilitation (PR) is a core component of the treatment of people with chronic obstructive pulmonary disease (COPD). However, there is lack of evidence to determine the optimal characteristics of programs to ensure effectiveness and sustained benefits in the ensuing months. Community-based PR programs could be a safe and effective alternative to usual interventions in hospital settings. Aim. To determine the effectiveness of a community-based PR program based on physical activity to improve and maintain physical activity levels and quality of life (QoL) and reduce readmissions for disease exacerbations in people with COPD. Methods and analysis. This single-blinded, multicentre, randomized controlled trial compares a community-based PR program (intervention) with a hospital-based program of the same characteristics. 106 participants with COPD will be recruited. Those assigned to the intervention group will participate in group sessions of physical activity for 8 weeks and will continue the program autonomously for up to 12 months. Outcomes, including physical capacity, QoL and healthcare utilization, will be analysed according to the intention-to-treat approach. Ethics and dissemination. This study complies with current Spanish and European legislations applicable to medical research involving human beings. Findings will be disseminated in peer-reviewed journals, conferences, and other relevant events. Conclusions. The main limitations of the study include difficulty in controlling confounding variables and the inability to blind participants or professionals. Nevertheless, community-based PR programs could enhance accessibility and contribute to the psychological and social components of health to ensure lasting lifestyle changes.